《早发隆德过六盘》
清代·卞三元

客怀苦难昧，归心促邮程。饰马立檐下，晨鸡犹未鸣。

跨鞍出郊埤，征鞭不少停。野犬隔村吠，宿鸦绕树惊。

隐隐双林侧，涓涓溪水声。登山不见月，举首已侵星。

苍茫云雾起，良久曙光生。千峰拱翠壁，万壑入川平。

忽觉高天际，已忘人世情。

作者简介：卞三元（1616—1697）清初汉军镶红旗人，字月华，一字桂林。崇德举人，为内秘书院副理事官。顺治间，授山东登州知府，调江南扬州知府。官至山西按察使、贵州巡抚。康熙间，擢云南总督，加兵部尚书衔。吴三桂叛乱时乞养归旗。工诗，有《公余诗草》。